NOMEAMENTO DE MEMBROS DA XUNTA DE GOBERNO LOCAL E TENENTES DE ALCALDE
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 16/07/2019)

En cumprimento das obrigas determinadas pola lexislación de réxime local faise público o contido o Decreto da Alcaldía do 27.06.2019, “Decreto da alcaldía sobre composición e delegación de competencias na Xunta de Goberno Local, nomeamento de Tenentes de alcalde e delegación de atribucións Vistos os artigos 23.4 da Lei 7/1985 do 2 de abril, reguladora das bases do réxime local e os artigos 114 a 121 e 43 do Regulamento de organización, funcionamento e réxime xurídico das entidades locais aprobado por RD 2568/1986, de 28 de novembro que regulan as delegacións. En uso das atribucións que me confiren os artigos 21.2 e 23 da Lei 7/1985, do 2 de abril, reguladora das bases do réxime local; os artigos 61.2 e 62.1 da Lei 5/1997, de 22 de xullo, de administración local de Galicia e 46.1 e 52, Real Decreto 2568/1986, de 28 de novembro, de organización, funcionamento e réxime xurídico das entidades locais en relación á designación de membros da Xunta de Goberno Local, 1.—Nomear membros da Xunta de Goberno deste Concello aos seguintes concelleiros, (número non superior ao tercio do número legal de membros da Corporación): Presidente: D. Jorge Cubela López Membros: D. Mircea Adrian Calinescu Mariotti Dª Monica Silvana Pope Paves Dª Pompilia Felisa Isabel Bumbu Nisa D. Denis Ivon Ainoza Chuma 2.—As sesións ordinarias da Xunta de Goberno Local celebraranse con periodicidade quincenal en horario de mañá o segundo e derradeiro luns de mes, previa celebración da Comisión de Urbanismo e Obras.3.—Nomear Tenentes de alcalde pola seguinte orde e coas funcións que a este cargo atribúe o artigo 23.3 da Lei 7/1985 de 2 de abril (substitución transitoria do Sr. Presidencia en caso de ausencia, vacante ou enfermidade) a: Primeiro Tenente de alcalde D. Fernando Vázquez Corbacho Segundo Tenente de alcalde Dª Mª Lourdes Ovelleiro Garrido 4.—En base ás atribucións que me confiren os artigos 21.3 e 23.2. b) da Lei 7/85, de 2 de abril; 11, 44 e 53.2 do Real Decreto 2568/1986 do 28 de novembro delegar na Xunta de Goberno Local as seguintes competencias: 4.1. O outorgamento de licenzas urbanísticas, de actividade e a toma de razón de comunicacións previas e declaración responsables.4.2. As aprobacións dos instrumentos de planeamento de desenvolvemento do planeamento xeral non expresamente atribuidas ao Pleno, así como a dos instrumentos de xestión urbanística e dos proxectos de urbanización.4.3. A aprobación de proxectos de obras e de servizos da competencia da alcaldía. As ditas facultades delegadas exerceranse sen prexuízo das facultades de avocación recoñecidas á Alcaldía pola lexislación vixente.5.—Realizar as seguintes delegacións en favor dos concelleiros que se relacionan a continuación: Delegación Específica: Karla Elizabeth Lli Belvedere: Cultura, Educación, Medio Ambiente. Condicións: O órgano delegado deberá ofrecer a información detallada ao órgano delegante acerca da xestión da competencia delegada. Non se delega a facultade de resolver mediante actos administrativos que afecten a terceiros, que permanece na Alcaldía.6.—Do presente decreto darase conta ao Pleno na primeira sesión que celebre, e publicarase no Boletín Oficial da provincia, sen prexuízo da súa efectividade dende o día seguinte á súa sinatura.7.—Notificar este decreto aos interesados, facéndolles saber que a delegación se entenderá aceptada tacitamente se no termo de tres días hábiles contados dende a notificación do presente decreto, non fan manifestación expresa ante o órgano delegante, da súa non aceptación. ” Cerdedo-Cotobade O alcalde Jorge Cubela López